ช่วยสรุปเรื่อง "แนวทางการปรับพอร์ตกองทุนสำรองเลี้ยงชีพ" ให้หน่อยค่ะ
แนวทางในการปรับพอร์ตการลงทุน แนวทางในการปรับพอร์ตการลงทุน   กองทุนสำรองเลี้ยงชีพเป็นกองทุนเพื่อการออมระยะยาว และเป็นแหล่งเงินเกษียณก้อนใหญ่สำหรับพนักงานประจำ จึงควรใส่ใจในแผนการลงทุนที่เลือกไว้ โดยเฉพาะสำหรับผู้ที่เพิ่งเริ่มต้นทำงาน หรือกลุ่มคน Gen Z ที่มีเวลากว่าครึ่งชีวิตในการทำงาน และกลุ่มคน Gen Y ที่ทำงานมาระยะหนึ่งแล้วแต่ยังเหลือระยะเวลาก่อนเกษียณอยู่พอสมควร     โดยปกติแล้วในแต่ละปีบริษัทจะเปิดโอกาสให้สมาชิกกองทุนสำรองเลี้ยงชีพสามารถปรับเปลี่ยนแผนการลงทุนได้ เช่น ปีละ 1 ครั้งหรือมากกว่าแล้วแต่นโยบาย   การปรับพอร์ตกองทุนสำรองเลี้ยงชีพ คือ การปรับเพิ่มหรือลดสัดส่วนการลงทุนของสินทรัพย์แต่ละประเภท หากสัดส่วนการลงทุนในปัจจุบันแตกต่างจากสัดส่วนที่กำหนดไว้ในตอนต้น เพื่อให้อยู่ในระดับความเสี่ยงที่ยอมรับได้ หรือด้วยปัจจัยอื่น เช่น อัตราผลตอบแทนที่ต้องการ การเพิ่มตัวเลือกแผนการลงทุนจาก บลจ. เป็นต้น   กลุ่ม Gen Z กลุ่ม Gen Z   เป็นกลุ่มที่มีภาระหนี้สินค่อนข้างน้อยหรือไม่มีเลย และสิ่งที่ได้เปรียบกว่าคนวัยอื่นคือ มีระยะเวลาการลงทุนยาวนาน จึงสามารถจัดสรรเงินลงทุนส่วนใหญ่ในสินทรัพย์ที่มีความเสี่ยงสูงได้ และหากพบว่าพอร์ตการลงทุนปัจจุบันมีสัดส่วนอยู่ในตราสารหนี้เป็นส่วนใหญ่ ก็ควรเปลี่ยนแผนการลงทุนไปลงทุนในสินทรัพย์ที่มีความเสี่ยงเพิ่มขึ้น เช่น หุ้น เพื่อโอกาสในการได้รับผลตอบแทนที่สูงขึ้นในระยะยาว   แต่หากแผนการลงทุนของบริษัทมีให้เลือกจำกัดหรือเลือกไม่ได้เลย แปลว่าลงทุนได้เฉพาะสินทรัพย์เสี่ยงต่ำทั้งหมด ทางออก ก็คือ หากมีกระแสเงินสดเหลือควรพิจารณาลงทุนเพิ่มเติมในสินทรัพย์ที่มีระดับความเสี่ยงสูงขึ้น เช่น กองทุนรวมผสม กองทุนรวมหุ้น หรือกองทุน SSF เป็นต้น   กลุ่ม Gen Y กลุ่ม Gen Y   เป็นสมาชิกกองทุนสำรองเลี้ยงชีพมานานหลายปี มีการปรับอัตราเงินสะสม/เงินสมทบ ตามอายุงาน ดังนั้น เมื่อสะสมถึงจุดหนึ่ง อัตราเงินสมทบจะไม่ได้เพิ่มตามไปด้วย (แล้วแต่นโยบายบริษัท) แต่ตัวเองต้องการเพิ่มเงินลงทุนให้มากขึ้น เช่น ต้องการแบ่งเงินลงทุนเพื่อวัยเกษียณ 15% ของเงินเดือน แต่ปัจจุบันสามารถหักเงินสะสมได้สูงสุด 10% หากเป็นกรณีนี้ควรตัดสินใจนำเงินส่วนที่เหลือ 5% ไปลงทุนในกองทุน SSF หรือ RMF เพื่อให้ได้รับสิทธิประโยชน์ทางภาษีและเป็นการออมในระยะยาวเหมือนกองทุนสำรองเลี้ยงชีพ   อย่างไรก็ตาม จะสังเกตได้ว่าส่วนใหญ่ของคนกลุ่มนี้จะมีการลงทุนกองทุน LTF มาแล้ว ซึ่งกองทุนนี้จะมีนโยบายลงทุนในหุ้น ดังนั้น เงินลงทุนในส่วน 5% ควรนำไปลงทุนในกองทุน SSF หรือ RMF ที่มีนโยบายการลงทุนในสินทรัพย์อื่นๆ ที่มีความเสี่ยงต่ำ เช่น ตราสารหนี้ แต่หากสามารถรับความเสี่ยงได้สูงก็สามารถเลือกลงทุนในกองทุนที่มีนโยบายลงทุนในสินทรัพย์เสี่ยงได้    กลุ่ม Gen X กลุ่ม Gen X   เป็นวัยที่เงินในกองทุนสำรองเลี้ยงชีพมีค่อนข้างเยอะและอาจแตะหลักล้านบาท เพราะทำงานมานาน ดังนั้น การเลือกนโยบายลงทุนควรเน้นสินทรัพย์เสี่ยงต่ำ และยิ่งเข้าใกล้สู่วัยเกษียณต้องปรับพอร์ตด้วยการเน้นรักษาเงินต้น   การออมเงินในกองทุนสำรองเลี้ยงชีพเป็นการลงทุนระยะยาว ระหว่างทางอาจเจอกับความผันผวนจากสถานการณ์ต่างๆ แต่การรีบร้อนเปลี่ยนนโยบายไปลงทุนในสินทรัพย์เสี่ยงต่ำเมื่อเห็นราคาหุ้นปรับลดลง เช่น ช่วงการแพร่ระบาดของเชื้อไวรัส COVID-19 อาจทำให้เสียประโยชน์ได้ เพราะบริษัทจัดการที่ดูแลกองทุนต้องขายหุ้นในส่วนของสมาชิกที่ราคาปัจจุบัน ซึ่งอาจเป็นการขายในราคาถูกแล้วนำไปซื้อตราสารหนี้ และยังเสียโอกาสที่จะได้รับผลตอบแทนที่ดีเมื่อราคาหุ้นปรับขึ้น   ดังนั้น ก่อนตัดสินใจปรับพอร์ตลงทุนของกองทุนรวมสำรองเลี้ยงชีพ ควรศึกษาข้อมูลให้ถี่ถ้วน ติดตามสภาวะตลาด สภาพเศรษฐกิจ และที่สำคัญให้นึกถึงเรื่องการวางแผนการเงิน ซึ่งจะเป็นผลดีต่อเป้าหมายเกษียณและสถานะการเงินของตนเอง
การปรับพอร์ตกองทุนสำรองเลี้ยงชีพ เป็นการเพิ่มหรือลดสัดส่วนการลงทุนของสินทรัพย์แต่ละประเภท เพื่ออยู่ในระดับความเสี่ยงที่ยอมรับได้ มีแนวทางดังนี้
- กลุ่ม Gen Z มีภาระหนี้น้อยหรือไม่มีเลย และมีระยะเวลาลงทุนยาวนานจึงสามารถจัดสรรเงินทุนในสินทรัพย์ที่มีความเสี่ยงสูงได้ ควรเปลี่ยนไปลงทุนในสินทรัพย์ที่มีความเสี่ยงเพิ่มขึ้นหากพอร์ตการลงทุนในปัจจุบันส่วนใหญ่มีสัดส่วนอยู่ในตราสารหนี้
- กลุ่ม Gen Y มีการปรับอัตราเงินสะสมตามอายุงาน แต่อัตราเงินสมทบจะไม่เพิ่มตามไปด้วย ควรนำเงินที่เหลือ 5% ไปลงทุนในกองทุน SSF หรือ RMF เพื่อได้รับสิทธิประโยชน์ทางภาษี
- กลุ่ม Gen X มีเงินในกองทุนมีค่อนข้างเยอะ ควรเน้นสินทรัพย์เสี่ยงต่ำและเน้นรักษาเงินต้นเพื่อปรับพอร์ต
ก่อนตัดสินใจปรับพอร์ตลงทุนควรศึกษาข้อมูลให้ละเอียด ติดตามสภาวะตลาด สภาพเศรษฐกิจ และคำนึงถึงการวางแผนการเงิน
2.การวิเคราะห์ทางการเงิน & เศรษฐศาสตร์การเงิน,5.ความรู้ทางการเงิน